open-index/open-wikipedia-markdown huggingface dataset:
Multipleksing

**Multipleksing** (**MUX**-ing) betegner innenfor telekommunikasjon det å kombinere to eller flere informasjonskanaler i en felles transmisjonsmedium ved å bruke maskinvare kalt en multiplekser (eller MUX). Det motsatte av dette er kjent som demultipleksing eller invertert multipleksing.

## Historikk
George O. Squier (1863&ndash;1934) oppfant prinsippet i 1910 ved å bruke en bærefrekvens til å kombinere flere telefonsignaler i én telefonlinje.

## Ulike former for multipleksing
* I elektronisk kommunikasjon er de to basisformene av multipleksing tidsdelt multipleksing (TDM) og frekvensdelt multipleksing (FDM).
* Innenfor optisk kommunikasjon kalles analog FDM bølgelengdemultipleksing, ofte omtalt med den engelske betegnelsen wavelength division multiplexing (WDM).
* Innenfor koding av videosignaler er multipleksing prosessen med å kombinere flere lyd- og/eller bildestrømmer i en signalstrøm. Det motsatte av dette – å dele strømmene inn i sine opprinnelige separate signalstrømmer – kalles demultipleksing.
* Innenfor spektroskopi brukes uttrykket for å indikere at et eksperiment er utført med en blanding av flere frekvenser på en gang, og at resultatet ble avdekket etter bruk av Fouriertransformasjon.

## Referanser




## Eksterne lenker
Gardarike

**Gardarike** (norrønt **Garðaríki**) er i norrøn sagalitteratur et rike som i dag vil tilsvare Russland, Belarus og Ukraina, særlig området mellom byene Novgorod og Kyiv.

Navnet ble brukt på området til øst-slaverne av vikingene fra Norden. Navnet betyr «riket med borgene». På reisene gjennom Øst-Europa, til blant annet Miklagard eller Jorsalaland, støtte vikingene på tallrike slaviske byer med «borg» i navnet (*-gard* eller *-grad*).

Ettersom vikingene særlig handlet med de nordlige russiske områdene, skildrer sagaene Holmgard (Hólmgarðr, Novgorod) som hovedstaden i Gardarike. Andre byer som blir nevnt er Aldeigjuborg (Staraja Ladoga), Kǿnugarðr (Kyiv), Pallteskja (Polotsk), Smaleskja (Smolensk), Surdalar (Suzdal), Moramar (Murom) og Rostofa (Rostov Velikij).

## Videre utvikling
Etter hvert ble Gardariket til den statsdannelsen som het Rus, eller senere Russland. Selv om det trolig opprinnelig var handelsmenn og bosettere fra dagens Sverige som ble kalt rusar har det navnet spredt seg til hele statsdannelsen. I Skandinavia og på Island ble de øst-slaviske landene kalt for Gardarike helt frem til 1200-tallet. Et annet navn var Store-Svitjod, som ble brukt i Snorre Sturlasons Ynglingesaga. Svitjod var et navn på et rike i Sverige.

Gardarike, eller Rus, hadde gode forbindelser til Norge i middelalderen. Blant annet samarbeidet kong Olav Haraldsson med storfyrsten Jaroslav I, og kong Harald Hardråde ble gift med Jaroslavs datter, Ellisiv av Kyiv.

## Referanser
Kamphaeng Phet (provins)

**Kamphaeng Phet** (**กำแพงเพชร**) er en provins i det nordvestlige Thailand, langs elven Mae Nam Ping 70 km nedenfor grensen til Chiang Mai. Provinsen grenser til provinsene Tak, Chiang Mai, Sukhothai, Phitsanulok, Phichit, og Nakhon Sawan. 

Arealet er 8&nbsp;607,5 km², mens befolkningen anslås (2005) til 912&nbsp;500 innbyggere. Provinshovedstaden heter også Kamphaeng Phet.

Provinsen ligger i fjellkjeden Tanen Taunggyi, som litt lengre vest går over i Myanmar. 

## Administrativ inndeling

Provinsen består av elleve distrikter (*amphoe*), som igjen er inndelt i 78 underdistrikter eller lokalkommuner (tambon) og 823 landsbyer (muban). De elleve kommunene er:
#(Mueang) Kamphaeng Phet
#Sai Ngam
#Khlong Lan
#Khanu Woralaksaburi
#Khlong Khlung
#Phran Kratai
# Lan Krabue
# Sai Thong Watthana
# Pang Sila Thong
# Bueng Samakkhi
# Kosamphi Nakhon

## Referanser


## Eksterne lenker
*
Buriram (provins)

**Buriram** (บุรีรัมย์) er en provins i det nordøstlige Thailand (kalt Isan-området). Befolkningen anslås (2005) til 1&nbsp;613&nbsp;000, som gjør den til landets tiende mest folkerike provins. Arealet er 10&nbsp;322,9 km². 

Provinshovedstaden heter også Buriram.

Buriram hadde bosetting helt fra det var del av Khmer-riket, og har mange ruiner som vitner om den tid. Den største av dem er på en utdødd vulkan, og er beskyttet i historieparken Phanom Rung.

## Administrativ inndeling

Provinsen har 23 distrikter (*amphoe*), 189 underdistrikter (tambon), og i alt 2&nbsp;212 landsbyer (muban) utenom byene. De 23 distriktene er:
#(Mueang) Buriram
#Khu Mueang
#Krasang
#Nang Rong
#Nong Ki
#Lahan Sai
#Prakhon Chai
#Ban Kruat
#Phutthaisong
#Lam Plai Mat
#Satuek
#Pakham
# Na Pho
# Nong Hong
# Phlapphla Chai
# Huai Rat
# Non Suwan
# Chamni
# Ban Mai Chaiyaphot
# Non Din Daeng
# Ban Dan
# Khaen Dong
# Chaloem Phra Kiat

## Referanser


## Eksterne lenker
*
Yasothon (provins)

**Yasothon** (**ยโสธร**) er en provins i det nordøstlige Thailand (kalt Isan-området). Befolkningen anslås (2005) til 543&nbsp;800.

Provinshovedstaden heter også Yasothon.

Provinsen ble opprettet den 1. mars 1972, da den ble utskilt fra provinsen Ubon Ratchathani.

## Eksterne lenker
*
Maxwells likninger

**Maxwells likninger** beskriver hvordan det elektromagnetiske feltet oppfører seg i tid og rom. Uttrykt ved elektriske- og magnetiske  felt, består de av fire partielle differensialligninger som ble oppstilt av James Clerk Maxwell i 1865. De  forklarer alle elektromagnetiske fenomen og beskriver sammenhengen mellom disse feltene og hvordan de er koblet til elektrisk ladete partikler og annen materie.

Maxwells fire likninger er
* Gauss' lov, som sier hvordan ladning skaper elektriske felter
* Det finnes ingen magnetiske monopoler
* Ampères sirkulasjonslov (med viktig tillegg fra Maxwell) som sier hvordan strøm produserer magnetiske felt
* Faradays induksjonslov, som sier hvordan endring av magnetiske felt skaper elektriske felt

Maxwells likninger har som konsekvens at lys er elektromagnetiske bølger som beveger seg med konstant fart (lysfarten). Likningene er Lorentz-invariante og kompatible med både spesiell- og generell relativitetsteori. På atomnivå gjelder ikke likningene lenger og de må erstattes med kvanteelektrodynamikk.

## Matematisk formulering
Matematisk sett er Maxwells likninger partielle differensialligninger og kan skrives både på differensialform og integralform. I tillegg til de fire likningene trengs også to materiallover som er spesifikke for materialene en studerer.

hvor betydningen av hvert symbol i SI-enheter er i tabellen under:

### Materiallover
Maxwells likninger kan ikke løses uten to tilleggsbetingelser som beskriver materialet. Disse kommer i form av polarisasjonstetthet **P** (måles i coulomb per kvadratmeter) og magnetiseringstetthet **M** (måles i ampere per meter).

: \mathbf{P} = \chi_e \varepsilon_0 \mathbf{E} 

: \mathbf{M} = \chi_m \mathbf{H} 

**D**- og **B**-feltene er relatert til **E** og **H** ved

:\mathbf{D} \ \ = \ \ \varepsilon_0 \mathbf{E} + \mathbf{P} \ \ = \ \ (1 + \chi_e) \varepsilon_0 \mathbf{E} \ \ 
= \ \ \varepsilon \mathbf{E} 

:\mathbf{B} \ \ = \ \ \mu_0 ( \mathbf{H} + \mathbf{M} ) \ \ = \ \ (1 + \chi_m) \mu_0 \mathbf{H} \ \ 
= \ \ \mu \mathbf{H} 

hvor

 \chi_e  er den
elektriske susceptibiliteten til materialet,

 \chi_m  er den
magnetiske susceptibiliteten til materialet,

*ε* er permittiviteten til materialet og

*μ* er permeabiliteten til materialet.

## Referanser
Grillkrydder

**Grillkrydder** er en krydderblanding som kan brukes i grillretter, som for eksempel kjøtt. 

Grillkrydder består av salt, paprika, løk, svart pepper, tomat, selleri og andre krydder.

## Referanser
Software Innovation

**Software Innovation** er et nordisk IT-selskap. Selskapet ble etablert i 1984, og har ca. 350 ansatte i Norge, Sverige, Danmark, Finland og India. Software Innovation er et ledende selskap i å hjelpe virksomheter med å styre, håndtere og dele informasjon og dokumenter. Selskapet utvikler sak- og dokumenthåndteringsløsninger for både offentlige og private virksomheter.

Den 17. august 2015 ble Software Innovation kjøpt av Tieto. Torstein Harildstad er konsernsjef og administrerende direktør for Software Innovation.   

Selskapets norske divisjon holder til i Portalbygget på Fornebu.

## Produkter
*Proarc – løsning for teknisk dokumenthåndtering
*360° – løsning for sak- og dokumenthåndtering i offentlig og privat sektor
*eArkiv 360°– arkivløsning

## Morselskap
* Tieto

## Eksterne lenker
*
St. Paul

**St. Paul**, eller **Saint Paul**, og **St. Paulus**, eller **Saint Paulus**, kan vise til:

## Geografi
*Saint Paul Island (Alaska), ei øy i Alaska
*Saint-Paul (Réunion), en by og en kommune på Réunion  
*St. Paul (Alaska), en by i Alaska 
*Saint Paul (Minnesota), en by i Minnesota 
*St. Paul (Texas), en by i Texas
*St. Paul (elv), en elv i Guinea og Liberia 

## Helgener
*Apostelen Paulus

*Pave Paul I
*Paul av Antiokia
*Paul Aurelian
*Paul av Autun
*Paul Buong
*Paul Chong
*Paul av Córdoba
*Paul av Córdoba (med Elias)
*Paul av Egypt
*Paul av Gaza
*Paul Hanh
*Paul Ho Hyop
*Paul Hong Yong-ju
*Paul I av Konstantinopel
*Paul IV av Konstantinopel
*Paul Ibaraki
*Paul av Jamnia
*Paul Khoan
*Paul av Korset
*Paul av Kypros
*Paul av Latros
*Paul Loc
*Paul Manna(S)
*Paul Miki
*Paul My
*Paul av Narbonne
*Paul Ngan
*Paul av Nikea
*Paul av Numidia
*Paul av Ptolemaios
*Paul av Roma
*Paul av Sandomierz
*Paul Suzuki
*Paul av Syria
*Paul av Theben
*Paul Tinh
*Paul av Tivoli
*Paul av Tomi
*Paul av Trois-Châteaux
*Paul Yuanki

## Saligkårede
*Paul Burali d'Arezzo
*Paul av Damaskus
*Paul Johannes (Paul-Jean) Charles
*Paul Peter Gojdic

## Annet
*Musikeren Paul Westerberg omtales som St. Paul av sine lyttere
Vanilje

**Vanilje** er en smakstilsetning som fremstilles av *vaniljeorkidéer*. Vaniljeslekten omfatter rundt 50 arter, men bare *[[Vanilla planifolia]]* produserer «ekte» vanilje. Planten tilhører marihåndfamilien og er en orkide. Den er hjemmehørende i Papantla i Mexico, hvor den ble dyrka av totonakerne, men dyrkes nå over store deler av verdens tropiske strøk. Andre arter som benyttes er for eksempel *[[Vanilla pompona]]* og *[[Vanilla tahitiensis]]*. Madagaskar produserer i dag mesteparten av verdens vanilje.

Vanilje brukes ofte i desserter, som crème brûlée, vaniljepudding, panna cotta, eller vaniljeis.

## Eksterne lenker
* 
*  History, Classification and Lifecycle of Vanilla planifolia 
*  Electronic Plant Information Centre fra Royal Botanic Gardens, Kew
*  ''Spices'' fra UCLA History & Special Collections
Timianslekta

* Bakketimian  *Thymus&nbsp;pulegioides*
* Kryddertimian *Thymus&nbsp;vulgaris*
* Kryptimian *Thymus&nbsp;praecox*
* Småtimian *Thymus&nbsp;serpyllum*

**Timian** er en gruppe aromatiske krydderurt-arter som kan bli opptil 40 cm høye. Den er hjemmehørende i Europa, Nord-Afrika og Asia. 

## Bruk
Vanlig timian er et meget utbredt kjøkkenkrydder. Sitrontimian  er også et populært krydder. Derimot er *Thymus pseudolanuginosus* og *Thymus serpyllum* uegnet som krydder, men er populære hagevekster. Timian benyttes gjerne til smakssetting av kjøtt, supper og stuinger. I det franske kjøkken er det en viktig bestanddel i en *[[bouquet garni]]* og i *[[Herbes de Provence]]*. Den benyttes også utstrakt i det vestindiske kjøkken. I Jordan inneholder krydderblandingen *zahtar* timian.

## Eksterne lenker
* 
*
Joseph Arthur Ankrah

**Joseph Arthur Ankrah** (født 18. august 1915, død 25. november 1992) var Ghanas statsoverhode fra 1966 til 1969.

Ankrah var general i den ghansiske hæren. Etter kuppet som avsatte Kwame Nkrumah i 1969 ble han innsatt som formann for National Liberation Council, og dermed som statsoverhode. 

## Referanser
Hilla Limann

**Hilla Limann** (født **Hilla Babini** 12. desember 1934, død 23. januar 1998) var president i Ghana fra 24. september 1979 til 31. desember 1981.

Limann ble født i en fattig familie i det nordlige Ghana. Han klarte å få en god utdannelse, og startet en akademisk karriere. Etterhvert fikk han en stilling i diplomatiet og ble Ghanas ambassadør til Sveits. 

I juni 1979 ledet Jerry Rawlings et statskupp i Ghana, og innsatte seg selv som president. I september samme år trådte han tilbake, og Limann ble valgt til president som kandidat for People's National Party. I sin økonomiske politikk var han moderat, og han støttet demokratiske verdier og pan-afrikanisme.

31. desember 1981 ledet Rawlings et nytt statskupp, og etter å ha avsatt Limann ble han selv igjen president. Limann fortsatte å bo i Ghana, og i 1992 stilte han til valg mot Rawlings, men tapte. 

## Referanser
Charles Noble Arden-Clarke

**Charles Noble Arden-Clarke** (1898–1962) var en britisk koloniadministrator. 

Arden-Clarke ble utdannet ved Rossall School. I 1917 gikk han inn i Machine Gun Corps, en ny avdeling som kjempet på vestfronten. Han gjorde deretter militær tjeneste andre steder fram til 1920, da han gikk inn i Colonial Administrative Service. 

Han var kommisjonær i Bechuanaland (dagens Botswana) fra 1937 til 1942. Fra 1949 til 1957 var han den siste guvernøren for Gullkysten, og han fortsatte der som første generalguvernør i Ghana fram til 24. juni 1957 da han fikk avløsning.

I 1946 ble han adlet. 

## Referanser
Bøker i Bibelen

Ifølge protestantisk kanonforståelse er det 66 bøker i Bibelen, 39 i Det gamle testamente og 27 i Det nye testamente. Katolsk oppfattelse går ut på at også Bibelens deuterokanoniske bøker er med i kanon.

## Det gamle testamente

Følgende syv bøker regnes som deuterokanoniske:

## Det nye testamente

## Referanser


## Se også
*Kristendom
*Jødedom
*Tora
*Tanakh
*Septuaginta
*Bibelens kanon
*Apokryfer
*De deuterokanoniske bøker
Kanchanaburi (provins)

**Kanchanaburi** (**กาญจนบุรี**) er en provins i det  sentrale Thailand. Befolkningen anslås (2005) til 896&nbsp;200. Arealet er totalt 19&nbsp;483,2 km², som der det tredje største i Thailand.

Provinshovedstaden heter også Kanchanaburi. Byen ligger der elvene Khwae Noi og Khwae Yai gårsammen i Mae Klong. her bygde krigsfanger Broen over Kwai i japansk fangenskap i 1942, og det er en krigskirkegård utenfor byen.

## Administrativ inndeling

De tolv distrikter (*amphoe*) i provinsen er:
#(Mueang) Kanchanaburi
#Sai Yok
#Bo Phloi
#Si Sawat
#Tha Maka
#Tha Muang
#Thong Pha Phum
# Sangkhla Buri
#Phanom Thuan
# Lao Khwan
# Dan Makham Tia
# Nong Prue
# Huai Krachao

## Referanser


## Eksterne lenker
*
Teskje (mål)

**Teskje** (eller **teskei**) er et tradisjonelt matlagingsmål for måling av volum. Teskje er ikke en SI-enhet. Symbolet for teskje er **ts**.
En teskje er vanligvis definert som fem milliliter (5&nbsp;ml), men dette kan variere etter hvor man er i verden.

Teskje er en enhet som hovedsakelig brukes til å måle opp små mengder i forbindelse med matlaging.

Når en skal måle opp en teskje er det viktig å bruke et mål som nøyaktig angir fem milliliter fremfor å bruke en tilfeldig teskje.

## Omregning

Med utgangspunkt i at en teskje tilsvarer 5&nbsp;ml, vil 1 teskje være lik:
*5 kryddermål
*1&#x2044;2 barneskje
*1&#x2044;3 spiseskje
*1&#x2044;30 kaffekopp
*1&#x2044;50 tekopp

Og motsatt:
*1 kryddermål = 1&#x2044;5 teskje
*1 barneskje = 2 teskjeer
*1 spiseskje = 3 teskjeer
*1 kaffekopp = 30 teskjeer
*1 tekopp = 50 teskjeer

1 teskje er, i forhold til SI-enheten liter, lik:
* 5 milliliter
* 0,5 centiliter
* 0,05 desiliter
* 0,005 liter

Og motsatt:
* 1 milliliter = 0,2 teskjeer
* 1 centiliter = 2 teskjeer
* 1 desiliter = 20 teskjeer
* 1 liter = 200 teskjeer

## Se også
* Matoppskrift
Spiseskje (mål)

**Spiseskje** (eller **spiseskei**) er et tradisjonelt matlagingsmål for måling av volum. Spiseskje er ikke en SI-enhet. Symbolet for spiseskje er **ss**. En spiseskje er vanligvis definert som 15 milliliter (15&nbsp;ml), men dette kan variere etter hvor man er i verden.

Spiseskje er en enhet som hovedsakelig brukes til å måle opp små mengder i forbindelse med matlaging. 

## Omregning

Med utgangspunkt i at en spiseskje tilsvarer 15&nbsp;ml, vil 1 spiseskje være lik:
*15 kryddermål
*3 teskjeer
*11&#x2044;2 (1,5) barneskjeer
*1&#x2044;10 kaffekopp
*15&#x2044;250 (0,06) tekopp

Og motsatt:
*1 kryddermål = 1&#x2044;15 spiseskje
*1 teskje = 1&#x2044;3 spiseskje
*1 barneskje = 2&#x2044;3 (0,67) spiseskje
*1 kaffekopp = 10 spiseskjeer
*1 tekopp = 162&#x2044;3 spiseskjeer

1 spiseskje er, i SI-enheten liter, lik:
* 15 milliliter
* 1,5 centiliter
* 0,15 desiliter
* 0,015 liter

Og motsatt:
* 1 milliliter = 0,0666… spiseskjeer
* 1 centiliter = 0,666… spiseskjeer
* 1 desiliter = 6,66… spiseskjeer
* 1 liter = 66,6… spiseskjeer

## Se også
* Matoppskrift

## Eksterne lenker
* Mat og Drikke.no – Volum Tilsvarer
Ts

**TS**, **Ts** og **ts** kan referere til
* teskje (**ts**) &ndash; en enhet for volum lik 5 milliliter
* terasekund (**Ts**) &ndash; en SI-enhet for tid lik 1012 sekund
* terasiemens (**TS**) &ndash; en SI-enhet for kapasitans (elektrisk ledningsevne) lik 1012 siemens
* Transportstyrelsen
New Patriotic Party

**New Patriotic Party**, forkortet **NPP**, er et liberalkonservativt politisk parti i Ghana. Det regnes som et sentrum–høyreparti. Partiet kan spore sine røtter tilbake til United Gold Coast Convention (UGCC), som ble dannet i 1947 med mål om ghanesisk uavhengighet fra det britiske koloniherredømmet, og som senere inngikk i flere nye partidannelser. Siden demokratiseringen i Ghana i 1992 har New Patriotic Party og sentrum–venstrepartiet National Democratic Congress vært de dominerende partiene i ghanesisk politikk. New Patriotic Party hadde flertallet i Ghanas parlament og regjeringsmakten under president John Kufuor fra 2001 til 2009, og fikk på nytt flertall og regjeringsmakt med president Nana Akufo-Addo fra 2017.

## Referanser


## Eksterne lenker
* 
*
Kryddermål

**Kryddermål** er et tradisjonelt matlagingsmål for måling av volum. Kryddermål er ikke en SI-enhet. Symbolet for kryddermål er **krm**. Et kryddermål er vanligvis definert som en milliliter (1&nbsp;ml) (som er lik en kubikkcentimeter), men dette kan variere etter hvor man er i verden.

Kryddermål er, som navnet tilsier, en enhet som hovedsakelig brukes til å måle opp krydder og andre små mengder tørrvarer i forbindelse med matlaging.

## Omregning

Med utgangspunkt i at et kryddermål tilsvarer 1&nbsp;ml, vil 1 kryddermål være lik:
*1&#x2044;5 teskje
*1&#x2044;10 barneskje
*1&#x2044;15 spiseskje
*1&#x2044;150 kaffekopp
*1&#x2044;250 tekopp

Og motsatt:
*1 teskje = 5 kryddermål
*1 barneskje = 10 kryddermål
*1 spiseskje = 15 kryddermål
*1 kaffekopp = 150 kryddermål
*1 tekopp = 250 kryddermål

1 kryddermål er, i forhold til SI-enheten liter, lik:
* 1 milliliter
* 0,1 centiliter
* 0,01 desiliter
* 0,001 liter

Og motsatt:
* 1 milliliter = 1 kryddermål
* 1 centiliter = 10 kryddermål
* 1 desiliter = 100 kryddermål
* 1 liter = 1 000 kryddermål

## Se også
* Matoppskrift
Barneskje (mål)

**Barneskje** (også kalt dessertskje i matoppskrifter) er et tradisjonelt matlagingsmål for måling av volum. Barneskje er ikke en SI-enhet. Symbolet for barneskje er **bs**. En barneskje er vanligvis definert som ti milliliter (10&nbsp;ml) (som er lik en centiliter (1&nbsp;cl)), men dette kan variere etter hvor man er i verden.

## Anvendelse
Barneskje er en enhet som hovedsakelig brukes til å måle opp små mengder i forbindelse med matlaging. 

Når en skal måle opp en barneskje er det viktig å bruke et mål som nøyaktig angir ti milliliter fremfor å bruke en tilfeldig barneskje.

## Konvertering til de nærmeste enhetene
Med utgangspunkt i at en barneskje tilsvarer 10&nbsp;ml, vil 1 barneskje være lik:
* 10 kryddermål
* 2 teskjeer
* 2&#x2044;3 spiseskje
* 1&#x2044;15 kaffekopp
* 1&#x2044;25 tekopp

Og motsatt:
* 1 kryddermål = 1&#x2044;10 barneskje
* 1 teskje = 1&#x2044;2 barneskje
* 1 spiseskje = 11&#x2044;2 (1,5) barneskjeer
* 1 kaffekopp = 15 barneskjeer
* 1 tekopp = 25 barneskjeer

1 barneskje er, i forhold til SI-enheten liter, lik:
* 10 milliliter
* 1 centiliter
* 0,1 desiliter
* 0,01 liter

Og motsatt:
* 1 milliliter = 0,1 barneskje
* 1 centiliter = 1 barneskje
* 1 desiliter = 10 barneskje
* 1 liter = 100 barneskje

## Se også
* Matoppskrift
Kaffekopp (mål)

**Kaffekopp** er et tradisjonelt matlagingsmål for måling av volum. Kaffekopp er ikke en SI-enhet. Enheten kaffekopp har ikke noe eget symbol. En kaffekopp er vanligvis definert som 150 milliliter (som er lik 1½ desiliter) internasjonalt, men dette kan variere etter hvor man er i verden.  

Kaffekopp er en enhet som av og til brukes i matlaging. Enheten forekommer særlig i eldre matoppskrifter. På enkelte kaffetraktere har kolben og/eller vanntanken en skala som er inndelt i kaffekopper.

## Omregning

Med utgangspunkt i at en kaffekopp tilsvarer 150&nbsp;ml, vil 1 kaffekopp være lik:
*150 kryddermål
*30 teskjeer
*15 barneskjeer
*10 spiseskjeer
*6⁄10 (0,6) tekopper

Og motsatt:
*1 kryddermål = 1⁄150 kaffekopp
*1 teskje = 1⁄30 kaffekopp
*1 barneskje = 1⁄15 kaffekopp
*1 spiseskje = 1⁄10 kaffekopp
*1 tekopp = 12⁄3 (1,666…) kaffekopper

1 kaffekopp er, i forhold til SI-enheten liter, lik:
* 150 milliliter
* 15 centiliter
* 1,5 desiliter
* 0,15 liter

Og motsatt:
* 1 milliliter = 0,00666… kaffekopper
* 1 centiliter = 0,0666… kaffekopper
* 1 desiliter = 0,666… kaffekopper
* 1 liter = 6,66… kaffekopper

## Se også
* Matoppskrift

## Kilder
*
General Motors

**General Motors** (**GM**) er et bilkonsern fra USA. Konsernet ble grunnlagt i 1908, og har i dag ca. 327&nbsp;000 ansatte over hele verden. Hovedkvarteret ligger i Detroit, Michigan, USA, men produksjonen av biler og lastebiler foregår i hele 33 forskjellige land. I 2016 ble det solgt 10 millioner GM-biler og -lastbiler i hele verden.

## Konkursbeskyttelse i 2009

Den 1. juni 2009 søkte GM om konkursbeskyttelsen under chapter 11 i henhold til USAs konkurslover, noe som var USAs største industrikonkurs noensinne. Som en redning gikk den amerikanske stat inn som eier av 61 prosent av GM etter å ha skutt inn 50 milliarder dollar, og begynte en reorganisering. Etter reorganiseringen ble Pontiacmerket tatt ut av produksjon mens SAAB og Hummer merkene ble solgt til andre bilfabrikanter. Selskapet ble børsnotert igjen i november 2010, hvor den amerikanske stats eierandel i GM samtidig gikk ned fra 61 til 33 prosent.

## Bilmerker som eies av General Motors
* Baojun
* Buick
* Cadillac
* Chevrolet
* GMC

## Referanser


## Eksterne lenker
*
Brighton and Hove

**Brighton and Hove** er en enhetlig myndighet i England. Den ble opprettet 1. april 1997, da byene Brighton og Hove ble slått sammen. De to byene hadde allerede tidligere vokst sammen, slik at de utgjorde et stort urbant område. 

Distriktet fikk status som *[[Bystatus#Engelsktalende land|city]]* i 2000. Brighton and Hove har et areal på 82,67 km² og hadde 273&nbsp;369 innbyggere i 2011.

De to kystbyene har tilsammen 11 km med strandlinje, med det mange underholdningstilbud, butikker og spisesteder. 

De har en felles fotballklubb, Brighton & Hove Albion FC.

## Referanser


## Eksterne lenker
*
Kazan

**Kazan** (russisk: Каза́нь; tatarisk: Казан) er hovedstaden i den russiske delrepublikken Tatarstan. Byen har 1,5 millioner innbyggere, og er det viktigste senteret for tatarisk kultur.

## Historie

En forgjenger til Kazan var den gamle byen Bulgar. Vikinger nevnes her i 921. Den nåværende byen ble antagelig grunnlagt i slutten av 1200-tallet. Den ble ødelagt av moskovittiske styrker i 1399 men ble gjenoppbygd. Den var fra 1400-tallet hovedstad for det mongolske Kazan-khanatet frem til 1552 da byen ble inkorporert i Tsarrussland av Ivan IV. I 1708 ble byen hovedstad i guvernementet Kazan.

Under et bondeopprør under ledelse av Jemeljan Pugatsjov fra 1773 til 1774 ble byen brent, men ble gjenreist av Katarina II. Etter den russiske revolusjon var den en kort tid det selvstendige Tatarstans hovedstad mellom 1917 og 1920. Så ble den del av Sovjetsamveldet.

## Se også
* Kazan-khanatet

## Referanser


## Eksterne lenker
*
Lindisfarne

:*For bandet, se [[Lindisfarne (band)]]*

**Lindisfarne** (også kalt **Holy Island**) er ei tidevannsøy rett utenfor kysten av Northumberland i det nordøstlige England. Området er langgrunt, og øya består av stort sett sand, i tillegg til en fjellknaus med et slott på. Ved lavvann har øya fastlandsforbindelse i form av en bilvei som ligger under vann ved flo. Øya har sin egen avgiftsbelagte parkeringsplass. Det er 162 fastboende personer på øya (2004).

Store deler av øya er fredet som naturreservat, for å beskytte fuglelivet der. Opp mot 300 fuglearter er registrert i området.

Klosteret på Lindisfarne ble grunnlagt av St. Aidan, som hadde blitt sendt fra Iona på forespørsel fra kong Oswald av Northumbria ca. 635. Det ble en base for kristningen av det nordlige England, og det ble også med hell sendt misjonærer til Mercia. Northumberlands skytshelgen, St. Cuthbert, var abbed i klosteret. 

Fra begynnelsen på det 7. århundre produserte munkene der illuminerte manuskripter. Det mest kjente av disse, Lindisfarneevangeliene, er en illustrert utgave av de fire evangeliene. I det 10. århundre la en munk ved navn Aldred til en gammelengelsk oversettelse, slik at boken også er en av de tidligste engelske utgaver av evangeliene. Illustrasjonene er i keltisk stil. Boken er nå i British Library i London.

I 793 ble munkene ved klosteret på Lindisfarne angrepet av norske vikinger, noe som markerer starten av vikingtida. En av tingene som ble stjålet var innbindingen til Lindisfarneevangeliene, som var i edelt metall. Etter angrepet flyktet munkene, og tok med relikviene til St. Cuthbert, som nå ligger i Durhamkatedralen. Angrepet har av flere historikere, deriblant professor Torgrim Titlestad, blitt satt i forbindelse med de forutgående og samtidige sakserkrigene vest og nord i det nåværende Tyskland, der frankerne under Karl den store erobret saksiske områder og kristnet sakserne.

I normannisk tid ble klosteret gjenopprettet, og var i drift inntil det ble oppløst av Henrik VIII i 1536. Det er nå en ruin, som forvaltes av English Heritage. Sognekirken som ligger ved siden av er i bruk. 

## Referanser


## Eksterne lenker
* Lindisfarne slott (engelsk)
* En illustrert tur på Lindisfarne (engelsk)
* Detaljert historiske nedtegnelser for Lindisfarne Priory (engelsk)
* Torgrim Titlestad, *[[Vikingtidens utbrudd]]*, Sagabok, Stavanger 2017.
Desiliter

**Desiliter** er en SI-enhet for måling av volum. Symbolet for desiliter er **dl**. En desiliter er en tidel av en liter, og navnet kommer av latin *decimus* (tidel) og gresk *litron* (i utgangspunktet en vektenhet, men brukt som grunnmål i SI-systemet).

## Anvendelse
Desiliter har tradisjonelt vært et mye brukt matlagingsmål i Skandinavia som måleenhet for volum, mens centiliter (cl) har vært mye brukt i en del i andre europeiske land. Milliliter (ml) brukes nå i økende grad i matoppskrifter internasjonalt, trolig for å unngå kommaforvirring ved konvertering mellom ulike SI-prefiks. Ved å bruke milliliter og liter, istedenfor desiliter og liter, blir også tallstørrelsene mellom de to enhetene større og dermed enklere å skille. En annen praktisk fordel er at 1 milliliter vann (for de aller fleste praktiske formål) kan antas å veie 1 gram, mens 1 cl vann veier 10 gram og 1 dl vann veier 100 gram.

## Omregning

1 desiliter er lik:
* 0,001 hektoliter (hl)
* 0,01 dekaliter (dal)
* 0,1 liter (l)
* 10 centiliter (cl)
* 100 milliliter (ml)

Motsatt:
* 1 hektoliter = 1 000 desiliter
* 1 dekaliter = 100 desiliter
* 1 liter = 10 desiliter
* 1 centiliter = 0,1 desiliter
* 1 milliliter = 0,01 desiliter

1 desiliter er, i forhold til andre, avledede enheter, lik:
* 0,000 1 kubikkmeter (m³)
* 0,1 kubikkdesimeter (dm³)
* 100 kubikkcentimeter (cm³)

Motsatt:
* 1 kubikkmeter = 10 000 desiliter
* 1 kubikkdesimeter =  10 desiliter
* 1 kubikkcentimeter =  0,01 desiliter

## Se også
* Matoppskrift

## Referanser
Danaholmen

**Danaholmen**, også kalt «Den danske lilje» eller «Danmarks lille», er en øy i Danafjorden utenfor Göta älvs munning.

I den eldre Västgötalagen fortelles det om at grensen mellom Sveariket, Danmark og Norge skal ha blitt fastlagt ved et kongemøte på Danaholmen ved Göta älvs munning, der Danmarks, Svearikets og Norges grenser møttes. Danaholmen var en liten øy som ikke hørte til noen av rikene, og ble siden husket som møteplass for høvdinger fra de nordiske landene.

Når det omtalte møtet fant sted er det delte meninger om. Noen vil hevde det fant sted på 1050-tallet mens andre vil hevde at møtet fant sted så tidlig som på 980-tallet.

## Eksterne lenker
* Ynglingaättens sista svenska kungar
* Grænsedragningen imellem Danmark og Sverige ca. 1050
Dunker

**Dunker** (FCI #203) er en middels stor norsk drivende jakthundrase som stammer fra midten av 1800-tallet.

## Opprinnelse og alder
Dunkeren er oppkalt etter kaptein Wilhelm Conrad Dunker, som i første halvdel av 1800-tallet krysset ulike støverraser. I 1902 ble «*Specialklubb for Norske Harehunde*» stiftet. Samme år ble harehundene delt i to hovedgrupper som vi i dag kjenner som dunker og hygenhund. I den store gruppen av dunkerhunder inngikk en rekke lokale harehundstammer fra ulike kanter av landet. Avlsgrunnlaget er derfor både bredt og uensartet.

Under andre verdenskrig var det liten etterspørsel etter dunkervalper og vanskelig å opprettholde en planmessig og kvalitetspreget avl. I åra etter krigen steg imidlertid interessen for rasen igjen. Den holdt seg oppe fram til 1970-tallet, da konkurransen fra utenlandske harehunder førte til at interessen igjen sank merkbart.

De siste årene har avlsrådet for dunker i samarbeid med Norsk Kennel Klub startet et program med innblanding av hamiltonstøver, hygenhund og finsk støver for å bidra til et større genmateriale i rasen.

## Utseende, anatomi og fysikk
Dunkeren er en middelstor og rektangulær hund, som skal være sterk, men ikke tung. Hodet skal ha god lengde og skallen skal være svakt hvelvet med markert nakkeknøl og tydelig, men ikke markert stopp. Ørene er middels høyt ansatt og hengende. Øynenes iris kan ha forskjellige farger hos droplete (gråskimlete) hunder. Middels lang hale, som bæres rett eller svakt hevet. Pelsen er rett og stri, tett og ikke for kort. Fargen skal være svart og blakk med hvite avtegninger eller droplet (gråskimlet) og blakk med hvite avtegninger. Overveiende svart eller hvit farge og for varme brunfarger er uønsket. Høyden for hannhunder skal være 50–55&nbsp;cm, og for tisper 47–53&nbsp;cm.

## Bruksområde
Dunkeren er en drivende halsende jakthund som brukes til jakt på hare, rødrev og gaupe. Den er energisk og utholdende, og samarbeider nært med jegeren og har tydelig los og ofte stor aksjonsradius. Jegere forteller at rasen har spesielt hardføre poter, som godt tåler is og sørpe. Den kan derfor ofte fortsette jakten der andre må melde pass.

## Lynne og væremåte
Dunkeren er en selvstendig, hardfør og robust brukshund med behersket gemytt. Den har stor jaktlyst og trenger regelmessig og nok mosjon for å trives. Rasen er ikke egnet for passive familier. Den er en perfekt familiehund, som hverken bjeffer eller er aggressiv. Den fungerer godt sosialt.

## Annet
Pelsen trenger jevnlig vedlikehold.

### Se også
* Nordiske hunderaser
* Norske hunderaser

## Eksterne lenker
* Dunker-Ringen
* Norske Harehundklubbers Forbund
Belgias regioner

**Belgias regioner** er tre politiske regioner, Flandern, Vallonia og Brüssel, i den føderale staten Belgia. På grunn av landets føderale ordning og språklige splittelse står regionene sterkt. På 1970-1980-tallet gjennomgikk landet en føderalisering. I 1988 vedtok parlamentet en overføring av makt til de tre regionene. Belgia hadde opprinnelig en stat preget av fransk forbilde fra tidlig 1800-tallet med en sterk sentralmakt. Flandern og Vallonia er igjen inndelt i til sammen provinser. Den tredje regionen er hovedstaden Brussel. De tre regionene består av totalt 589 kommuner, som igjen er inndelt i *delkommuner*.

Grensene mellom de to regionene Flandern og Vallonia følger i grove trekk gamle språklige skillelinjer. Den gamle språklige grensen ble formalisert i 1962 med lov om fire språkområder. Flandern i nord er dominert av en befolkning som snakker den nederlandske dialekten flamsk. Vallonia i sør er dominert av belgisk fransk og det galloromanske språket vallonsk. Brüssel er offisielt tospråklig. Regionen har en tysk-språklig minoritet i øst.

Da *den andre Gilson-lovgivningen* trådte i kraft den 2. august 1963 fikk Belgia tre offisielle språkområder for flamsk, fransk og tysk, og et fjerde flerspråklig språkområde i regionen Brussel. Denne inndelingen ble i 1970 innlemmet i den belgiske grunnloven.

*Flandern
**Antwerpen
**Limburg
**Øst-Flandern
**Vest-Flandern
**Flamsk Brabant
*Vallonia
**Vallonsk Brabant
**Namur
**Liège
**Hainaut
**Luxembourg
*Brussel

## Referanser


## Eksterne lenker
*
Centiliter

**Centiliter** er en SI-enhet for måling av volum.
Symbolet for centiliter er **cl**.
En centiliter er en hundredel av en liter.

Centiliter brukes blant annet til måling av alkoholmengder, samt andre typer drikkevarer og matoppskrifter i mange europeiske land. Milliliter har gradvis tatt mer og mer over på disse områdene. 1 centilier vann kan (for de aller fleste praktiske formål) antas å veie 10 gram, mens 1 ml vann veier 1 gram.

1 centiliter er lik:
*  hektoliter (hl)
* 0,001 dekaliter (dal)
* 0,01 liter (l)
* 0,1 desiliter (dl)
* 10 milliliter (ml)

Og motsatt:
* 1 hektoliter =  centiliter
* 1 dekaliter = 1000 centiliter
* 1 liter = 100 centiliter
* 1 desiliter = 10 centiliter
* 1 milliliter = 0,1 centiliter

1 centiliter er, i forhold til andre, avledede enheter, lik:
*  kubikkmeter (m³)
* 0,01 kubikkdesimeter (dm³)
* 10 kubikkcentimeter (cm³)
*  kubikkmillimeter (mm³)

Og motsatt:
* 1 kubikkmeter =  centiliter
* 1 kubikkdesimeter =  100 centiliter
* 1 kubikkcentimeter =  0,1 centiliter
* 1 kubikkmillimeter =  centiliter
Haldenstøver

**Haldenstøver** (FCI #267) kan være den eldste av de norske drivende jakthundrasene, men ingen vet akkurat når den oppsto. Den var tidligere også kjent som **bisseberghund** og **ankerstøver**.

## Opprinnelse og alder
Rasen oppsto trolig i Østfold på første halvdel av 1800-tallet, men akkurat når vet man ikke sikkert. På 1860-tallet drev gårdbrukeren *Hans Larsen Bisseberg* i Østfold med oppdrett på rasen, derav fikk rasen navnet *bisseberghund* i en periode. Senere har den hatt flere navn, blant annet som *ankerstøver*. Først i 1938 fikk rasen sitt nåværende navn haldenstøver.

Opprinnelsen til rasen antas å være en lokal støver fra Østfoldtraktene, som i forrige århundre ble krysset med harrier, foxhound og sannsynligvis beagle. Haldenstøveren har mange fellestrekk med disse, både hva farger og kroppsbygning angår.

Rasen gjorde det bra fram mot 1930, men i 1931 kom det hundepest til Østfold, og rasen bukket nesten under. *Oscar H. Nylænde* fra Skjeberg må kunne sies å ha vært rasens redning, idet han jobbet målbevisst med å redde den gjennom mange år. Dette arbeidet ble i 1952 kronet med at rasen fikk full anerkjennelse som egen rase. Nylænde begynte med et meget spinkelt hundemateriale, nemlig restene av rasen etter hundepestens herjinger. Ett av avlsmålene var å avle bort de hvite og røde hundene, slik at en fikk en homogen rase av hvite og svarte hunder. Nylænde avlet fram en rekke gode jagere. En må nevnes, LISE, som i en periode tidlig på 50-tallet var en av Skandinavias høyest premierte jakthunder, både på utstilling og jaktprøver. Tispen var også en meget god avlstispe, og fødte i alt 72 levende valper.
I perioden fra 1960 og til idag har populariteten variert ganske mye, og rasen er ikke særlig tallrik noen steder. Haldenstøverklubben ble stiftet i 1982, etter initiativ fra avlsrådet for rasen, og var således tidlig ute i denne typen miljø.

## Utseende, anatomi og fysikk
Haldenstøveren er en rektangulær hund, stolt og kraftig, men ikke tung. Den har kraftig rygg og et bredt muskuløst lende med svakt hellende kryss. Dypt, eggformet bryst med godt hvelvede ribbein, de bakerste lange, og ubetydelig opptrukket buklinje. Pelsen er glatt med rette, tette dekkhår og tett underull. Fargen er hvit med sorte flekker, tanfargede (brune) tegninger på hodet, på beina og undersiden i overgangen mellom sort og hvitt. Sort farge får ikke dominere, og små sorte og brune spetter er uønsket. Hannene blir 52-60 cm i mankehøyde (ideelt 56 cm) og tispene 50-58 cm (ideelt 54 cm) høye.
Haldenstøverens farge er spesiell blant de langbeinte støverne og det legges stor vekt på at fargen bevares ved avl.

## Bruksområde
Haldenstøver er en drivende halsende jakthund som brukes til jakt på hare, rødrev og gaupe. Den regnes som energisk og utholdende og tåler godt kulde.

## Se også
* Nordiske hunderaser
* Norske hunderaser

## Eksterne lenker

* Haldenstøverklubben
* [Norske Harehundklubbers Forbunds hjemmeside
David Eddings

**David Eddings** (født 7. juli 1931, død 2. juni 2009) var en amerikansk forfatter som har skrevet flere bestselgende bokserier innen fantastisk litteratur. Hans kone, Leigh Eddings, har hjulpet ham med flere av hans senere bøker. Før Eddings' død bodde de to i Carson City, Nevada i sydvestlige USA.

Eddings ble født i Spokane i delstaten Washington. Før han ble forfatter jobbet han som offiser i den amerikanske hæren og deretter hos flyprodusenten Boeing.

I 1970 ble Eddings og hans kone dømt for barnemishandling. Tiltalen gjaldt mishandling av sine to adopterte barn, en gutt og en jente. Ekteparet erkjente seg skyldig i alle tiltalepunktene og ble dømt til ett år i fengsel i hver sin rettssak.

Eddings begynte med å skrive alminnelig skjønnlitteratur som han hadde moderat suksess med. Han endret deretter sjanger til fantasy og oppnådde en langt større anerkjennelse og kommersiell suksess.

Flere av hans nyere bøker etter *[[The Malloreon]]* har mottatt negativ kritikk fra lesere. I et nytt intervju med har han sagt «Jeg tar ikke ordre fra lesere»).

## Bibliografi

### ''Sagaen om Belgarion'' og ''The Malloreon''
*[[Sagaen om Belgarion]]* er David Eddings første fantasiserie. Etterfølgeren til boka er *[[The Malloreon]]* Bøkene følger eventyrene til Belgarion, trollkvinnen Polgara, trollmannen Belgarat og følgesvennene deres. I senere bøker har han presentert historien forut for disse seriene. The Malloreon er ikke oversatt til norsk.

#### ''[[Sagaen om Belgarion]]''
#*Profetiens utvalgte*
#*Slangefolkets dronning*
#*Magikerens spill*
#*Rivas Dronning*
#*Profetiens oppfyllelse*

#### ''The Malloreon''
#*Guardians of the West*
#*King of the Murgos*
#*Demon Lord of Karanda*
#*Sorceress of Darshiva*
#*The Seeress of Kell*

#### Bøker relatert til ''Sagaen om Belgarion'' og ''The Malloreon''
* *[[Belgarath the Sorcerer]]*
* *[[Polgara the Sorceress]]*
* *[[The Rivan Codex]]*

### ''The Elenium'' og ''The Tamuli''
*The Elenium* og etterfølgeren *The Tamuli* er i et annet univers enn *[[Sagaen om Belgarion]]* og *[[The Malloreon]]*. De handler om ridderen *Sparhawk* og hans venner.

#### ''[[The Elenium]]''
#*The Diamond Throne*
#*The Ruby Knight*
#*The Sapphire Rose*

#### ''[[The Tamuli]]''
#*Domes of Fire*
#*The Shining Ones*
#*The Hidden City*

### Andre fantasyromaner
* *[[The Redemption of Althalus]]*
#### ''[[The Dreamers]]''

#*The Elder Gods*
#*The Treasured One*
#*Crystal Gorge*
#*The Younger Gods*

### Ikke-fantasy
* *[[The Losers (novel)|The Losers]]*
* *[[High Hunt]]*
* *[[Regina's Song]]*

## Referanser

## Eksterne lenker
*
Leo Strauss

**Leo Strauss** (født 20. september 1899 i Kirchhain i Hessen, død 18. oktober 1973) var en tysk politisk filosof. Han regnes som en av nykonservatismens opphavsmenn, og ved siden av Carl Schmitt som en av de fremste kritikere av politisk liberalisme i det tyvende århundre.

Han var av jødisk opprinnelse, og tok doktorgraden i 1921 under Ernst Cassirer i Hamburg. Deretter studerte han under Martin Heidegger. Mellom 1932 og 1934 var han stipendiat i Paris og Cambridge, og i 1938 emigrerte han til USA, hvor han underviste ved New School for Social Research i New York. I 1949 ble han professor i politisk filosofi ved universitetet i Chicago, hvor han forsket og underviste i tyve år.

## Referanser


## Litteratur
* Meier, Heinrich: *Carl Schmitt, Leo Strauss und »Der Begriff des Politischen«. Zu einem Dialog unter Abwesenden*. Stuttgart 1988
* Meier, Heinrich: *Die Denkbewegung von Leo Strauss. Die Geschichte der Philosophie und die Intention des Philosophen*. J. B. Metzler Verlag, Stuttgart-Weimar 2000.
Davor Šuker

**Davor Šuker** (født 1. januar 1968 i Osijek) er en tidligere kroatisk fotballspiller. Han ble toppscorer under VM i fotball 1998.

## Spillerkarriere
Suker startet karrieren i den lokale klubben Osijek i 1984, og gikk til Dinamo Zagreb i 1989. Etter å ha imponert i den jugoslaviske toppserien, debuterte han på  i 1990 mot . I 1991, like før krigsutbruddet i Jugoslavia, spilte Suker to kamper for det jugoslaviske landslaget, der han scoret sitt første landslagsmål.

I 1991 gikk også Suker til den spanske klubben Sevilla FC. I 1992, etter at Kroatia ble en selvstendig nasjon, begynte han å spille for . Etter å ha figurert høyt på toppscorerlistene i den spanske ligaen, scoret Suker 3 mål for Kroatia i EM 1996.

Suker flyttet videre til Real Madrid i 1996. Han var med på å vinne den spanske ligaen i 1997 og Mesterligaen i 1998. Som avslutning på en stor sesong ble han toppscorer under VM i 1998 med seks mål. Suker gikk til Arsenal FC i 1999 og senere til West Ham United og TSV 1860 München.

Da Suker la opp i 2003, hadde han scoret 46 landslagsmål (45 for Kroatia).

## Referanser


## Eksterne lenker
*
Milliliter

**Milliliter** er en enhet for måling av volum.
Symbolet for milliliter er **ml**.
En milliliter er en tusendel av en liter.

Milliliter brukes internasjonalt mye innen farmasi, medisin, matvarer og som matlagingsmål. En hendig huskeregel er at 1 milliliter vann (for de aller fleste praktiske formål) kan antas å veie 1 gram.

1 milliliter er lik:
* 0,001 liter (l)
* 0,01 desiliter (dl)
* 0,1 centiliter (cl)
* 1 000 mikroliter (µl)

Og motsatt:
* 1 liter = 1 000 milliliter
* 1 desiliter = 100 milliliter
* 1 centiliter = 10 milliliter
* 1 mikroliter = 0,001 milliliter

1 milliliter er, i forhold til andre, avledede enheter, lik:
* 0,001 kubikkdesimeter (dm³)
* 1 kubikkcentimeter (cm³)
* 1 000 kubikkmillimeter (mm³)

Og motsatt:
* 1 kubikkdesimeter =  1 000 milliliter
* 1 kubikkcentimeter =  1 milliliter
* 1 kubikkmillimeter = 0,001 milliliter

## Referanser
Divisjon

**Divisjon** (latin *divisio* = «deling») har flere betydninger:

* Divisjon (matematikk)
* Divisjon (forband), militær enhet
* Divisjon (idrett), se nivå-delingen i Seriesystemet
* Divisjon (biologi), en av de aller høyeste kategori brukt i den biologiske systematikken
* Divisjon (administrativ enhet)
* Divisjon (næringsliv)
Tribus

**Tribus** kan vise til:
* Tribe, en romersk folkeinndeling
** Tribeforsamlingen
* Tribus (biologi), en biologisk kategori innen systematikken
* Tribus (sang), en EP av det brasilianske thrash metal-bandet Sepultura
* Myron Tribus, f. 1921, direktør for Center for Advanced Engineering Study ved MIT
Avdeling

**Avdeling**  kan sikte til:

* Avdeling – en kategori brukt i den biologiske systematikken. Også kalt rekke.
* Militær avdeling
* Avdeling – næringslivsuttrykk.
Stamtre

**Stamtre** har flere beslektede betydninger:
* Stamtavle (slektsforskning)
* Stamtre (evolusjon)
* Stamtreteori (lingvistikk)
World Wind

**World Wind** er en virtuell globus utviklet av NASA for bruk på datamaskiner som kjører Microsoft Windows eller GNU/Linux. Det viser NASA og USGS bilder på en 3D-modell av Jorden, og Mars.

Brukeren kan rotere rundt planeten og zoome inn og ut.  Stedsnavn og politiske grenser kan slås på.  Programmet kan også vise bilder fra andre kartservere som er kompatible med OpenGIS Web Mapping Service.

## Datasett tilgjengelig
Blue marble datasett i lav oppløsning er inkludert i nedlastingen.  Når brukeren zoomer inn på spesielle områder lastes høyoppløselige bilder ned fra NASA's servere.

Andre data som kan projiseres på globusen inkluderer landegrenser, stedsnavn og linjer som viser lengde- og breddegrader.

## Referanser


## Eksterne lenker
* 
* NASA World Wind Wiki
Slekt

**Slekt** eller **slektskap** betegner en felles opprinnelse for enten personer, andre organismer, arter, biologiske grupper eller – i overført betydning – også ideer eller ting.
Den nøyaktige definisjonen varierer, avhengig av hvor mange foreldre eller stamformer de relevante enhetene har:
* Slektskap mellom individer med to foreldre → genetisk slektskap
* Slektskap mellom individer med én forelder eller enheter med én direkte stamform → slektskap (evolusjon)
Hos mennesker kan oppfatningen av slektskap kulturbetinget avvike fra det genetiske slektskapet:
* Slektskap som sosialt eller kulturelt fenomen → slektskap (samfunnsvitenskap)
* Familie (sosiologi)
* Genetisk slektskap
* Slekt (biologi)
* Slekt (jus)
* Slektskap (evolusjon)
USAs utenriksminister

**USAs utenriksminister** er et amerikansk føderalt embete i USAs regjering. Utenriksministeren er et av medlemmene av presidentens regjering. Utenriksministeren utnevnes av USAs president med godkjenning av Senatet. Den offisielle tittelen er **United States Secretary of State**.

## Bakgrunn
George Washington vedtok den 27. juli 1789 et kongressforslag om en lov om et eget utenriksdepartement ledet av en utenriksminister, hvis embete hadde eksistert siden 1781 iht. konføderasjonsartiklene. Deretter vedtok kongressen en annen lov som gav det nye departementet ansvar for visse innenriksanliggender. Samtidig ble navnet endret fra «utenriksdepartementet» (*Department of Foreign Affairs*) til «statsdepartementet» (*Department of State*), hvorpå president Washington signerte denne loven den 15. september 1789. Det nye innenriksansvaret til dette omdøpte departementet var mottagelse, distribusjon og oppbevaring av landets lover, ansvar for landets riksvåpen, bekreftelse av kopier og utarbeidelse ved utnevnelse av kommisjoner med utøvende funksjoner, og endelig ansvar for bøker, aviser og titler ved den kontinentale kongress, inkludert grunnloven og selvstendighetserklæringen.

## Funksjoner
De fleste innenriksfunksjoner har blitt overført til andre offentlige instanser. De som fortsatt tilhører departementet er: oppbevaring og bruk av «the Great Seal», utførelse av protokoll-funksjoner for Det hvite hus, skissere presidentkunngjøringer, formell godkjenning av presidentens avgang samt svare på offentlige spørsmål. I tillegg utfører ministeren oppgaver som presidenten er forpliktet til av den amerikanske konstitusjonen, som relaterer til korrespondanse, gi fullmakter og instruksjoner til amerikanske ministere og konsuler i utlandet, og forhandle med utenlandske representanter. Ministeren er også normalt presidentens viktigste rådgiver når det gjelder USAs utenrikspolitikk, og har i det siste blitt ansvarlig for den overordnede retningen, koordineringen og tilsynet av interdepartementale aktiviteter i utlandet, bortsett fra militære funksjoner.

Som den av kabinettmedlemmene med høyest rang er utenriksministeren nr. 4 til å etterfølge presidenten etter visepresidenten, speaker i Representantenes hus i USA og president pro tempore i USAs senat.

## Se også
*Liste over USAs utenriksministre

## Eksterne lenker
*